《南滁大雪歌》
明代·屠隆

昨日日日故人一尊虎丘月，今日日日马头十丈南滁雪。
昨日日日金陵管弦喧酒家，今日日日关山石裂穿寒沙。
从来雨雪多江北，回首江南泪沾臆。
所以古人惜河梁，昨日之尊那可得。
西风太有权，浊酒都无力。
冷如鬼手捉马鞭，狐裘蒙茸亦日益。
寒山日落牛羊眠，往往茅屋见人烟。
茅屋人家绝可怜，黄茅鹔出青松巅。
自住山上屋，还耕山下田。
童子捞鱼溪水边，女儿卖酒工数钱。
三家五家自来往，年深不问城市迁。
门前雪花大如手，万片琼瑶写枯柳。
火煨榾柮啖蹲鸱，藜羹麦饭地黄酒。
生游死葬寒山下，一生不向长安走。
而我胡为冰雪中，马蹄踏破行千峰。
繁华富贵转眼空，山中之人笑杀侬。

作者简介：屠隆（1544-1605年），字长卿，一字纬真，号赤水、鸿苞居士，浙江鄞县人。明代文学家、戏曲家。万历五年中进士，曾任礼部主事、郎中等官职，为官清正，关心民瘼，后罢官回乡。屠隆是个怪才，好游历，有博学之名，尤其精通曲艺。屠隆不但写戏编戏，还演戏，其家中便自办有戏班，还掏钱聘请名角。其戏曲主张“针线连络，血脉贯通”，“不用隐僻学问，艰深字眼”，他甚至编导过整出戏无曲，宾白演出始终（话剧的雏形），广受欢迎。